ธปท.มั่นใจคุมดอกเบี้ยในตลาดการเงินอยู่หมัด
ธปท.มั่นใจดูแลให้ดอเบี้ยในตลาดการเงินไปในทิศทางเดียวกับดอเบี้ยนโยบายที่ลดลงได้
10 ก.พ. 2555

ธปท.มั่นใจดูแลให้ดอเบี้ยในตลาดการเงินไปในทิศทางเดียวกับดอเบี้ยนโยบายที่ลดลงได้ 
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) กล่าวว่า ในเรื่องนโยบายการเงินหรือดอกเบี้ยนโยบายลดลง แตอัตราดอเบี้ยในตลาดไปปรับลดลงตามนั้น ถือเป็นปัญหาโครงสร้างของระบบ ที่ต้องใช้เวลาในการแก้ไข อย่างที่คณะกรรมการนโยบายการเงิน(กนง.)ชี้แจงไว้ก่อนหน้านี้ คือต้องประสานงานในระดับนโยบายกับหน่วยงานที่เกี่ยวข้อง และต้องดูแลการบิดเบือนของกลไกลตลาด  ความเหลื่อมล้ำในการแข่งขันระหวางธนาคารพาณิชย์และธนาคารเฉพาะกิจของรัฐ ซึ่งขณะนี้ทุกฝ่ายได้ตระหนักร่วมกันถึงปัญหานี้แล้ว อย่างไรก็ตามการดำเนินนโยบานการเงินต้องติดตามใกล้ชิดว่าจะส่งผลต่อตลาดอย่างไรบ้าง ซึ่งเทาที่ดูดอเบี้ยของธนาคารพาณิชย์มีการปรับลดลงตามบ้างแล้ว 
“เชื่อว่า กนง.ต้องควบคุมทิศทางนโยบายการเงินให้เป็นไปในทิศทางที่สอดคล้องกันให้ได้ เพราะธปท.ทำหน้าที่ควบคุมปริมาณเงิน และกำหนดอัตราดอกเบื้ยเงินกู้ระยะสั้นหรือตลาดซื้อคืนพันธบัตรระยะสั้น 1 วัน(อาร์พี)ได้ ทำให้นโยบายการเงินที่ส่งออกไปผ่านดอกเบี้ยนโยบายที่ปรับลดลง มีผลต่อดอกเบี้ยในตลาดการเงินหรือดอกเบี้ยของธนาคารพาณิชย์ให้ไปในทิศทางที่สอดคล้องกันได้ แต่อาจจะต้องอาศัยเวลาบ้าง” นายไพบูลย์กล่าว  
ด้านนายทรงธรรม ปิ่นโต ผู้อำนวยการ สำนักเศรษฐกิจมหภาค ธปท. กล่าวว่า นโยบายการเงินจะส่งผลต่ออัตราดอกเบี้ยของธนาคารพาณิชย์ในแต่ละแห่งมากน้อยแค่ไหน ขึ้นอยู่กับการบริหารจัดการของธนาคารพาณิชย์นั้นๆด้วย แต่ถึงที่สุดทิศทางดอกเบี้ยจะเป็นไปตามกลไกลตลาด เพราะดอกเบี้ยนโยบายลด ขณะที่สภาพคล่องยังสูง ดังนั้น ในระยะต่อไปดอกเบี้ยในตลาดต้องลดลง แต่ต้องอาสัยเวลาบ้าง เพราะการทำให้ดอกเบี้บลดไม่ได้ใช้กลไกลเดียว โดยขณะนี้ถึงแม้ดอกเบี้ยของระบบธนาคารพาณิชย์จะยังไม่ลดลงตามดอกเบี้ยนโยบายของกนง. แต่เริ่มส่งผลต่อบรรยากาศการลงทุนและมีผลทางจิตวิทยาในตลาดเงินแล้ว